1. ΠΡΟΕΔΡΙΚΟΝ ΔΙΑΤΑΓΜΑ υπ’αριθ.455 της 8/11 Μαΐου 1981 (ΦΕΚ Α΄ 125) Περί μετατροπής του Οικονομικού Τμήματος της Νομικής Σχολής του Πανεπιστημίου Αθηνών εις αυτοτελή Σχολήν.  Έχοντες υπ’ όψει: 1.Τας διατάξεις: α)Του άρθρ. 31 (παρ. 3 και 4) του Ν.Δ.3974/59 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων» (ΦΕΚ 188-Α΄). β)Του άρθρου μόνου Π.Δ. 704/79 «περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Προεδρίας Κυβερνήσεως, Εθνικής Παιδείας και Θρησκευμάτων και Οικονομικών», εν συνδυασμώ προς την υπ’ αριθ. 3799/1981 βεβαίωσιν της παρά τω Υπουργείω Εθνικής Παιδείας και Θρησκευμάτων Υπηρεσίας Εντελλομένων Εξόδων». 2.Την γνώμην της Νομικής Σχολής (συνεδρίαι: 31.1.1979 και 21.3.1979) και της Συγκλήτου (Συνεδρία 11.4.1979) του Πανεπιστημίου Αθηνών, και 3.Την υπ’ αριθ. 513/1981 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρ.1 «.1.Από του ακαδημαϊκού έτους 1981-82 το παρά τη Νομική Σχολή του Πανεπιστημίου Αθηνών υφιστάμενον, βάσει του Β.Δ. 397/1972 (ΦΕΚ 98 τ.Α΄) Οικονομικόν Τμήμα, καθίσταται αυτοτελής Σχολή του αυτού Ιδρύματος υπό την επωνυμίαν «Σχολή Οικονομικών Επιστημών».  Η παρ. 1 αντικαταστάθηκε ως άνω από το Π.Δ.527/23-28  Μαΐου 1981 (ΦΕΚ Α΄137) 2.Η φοίτησις εις την Σχολήν ταύτην είναι τετραετής. 3.Υπό της Σχολής Οικονομικών Επιστημών απονέμεται ίδιον πτυχίον και διδακτορικόν δίπλωμα.  4.Τα μέχρι της ενάρξεως ισχύος του παρόντος απονεμηθέντα υπό της Νομικής Σχολής του Πανεπιστημίου Αθηνών πτυχία και διδακτορικά διπλώματα των Οικονομικών Επιστημών θεωρούνται κατά πάντα ισότιμα προς τα υπό της Σχολής Οικονομικών Επιστημών απονεμόμενα.  Άρθρ.2-1.Εκ των παρά τη Νομική Σχολή του Πανεπιστημίου Αθηνών υφισταμένων εδρών αι κάτωθι τακτικαί τοιαύται, προβλεπόμεναι υπό του Κ.Δ/τος της 31/3-19/4/1942 (ΦΕΚ 77-Α΄) (ανωτ. σελ. 195 )των Β.Δ. 243/1968(ΦΕΚ 70-Α) 225/1972(ΦΕΚ 51-Α΄) (ανωτ. σελ.200,07) και του Π.Δ. 3/1980 (ΦΕΚ 3-Α΄) (ανωτ. σελ. 200,10), μετά των παρ’ αυταίς προβλεπομένων θέσεων πάσης φύσεως προσωπικού, κενών και κατεχομένων, υπάγονται από της ενάρξεως ισχύος του παρόντος εις την δια του άρθ.1 προβλεπομένην Σχολήν : α)Α΄ Πολιτικής Οικονομίας. β)Β Πολιτικής Οικονομίας. γ)Δημοσίας Οικονομίας και Δημοσιονομικής Νομοθεσίας.  δ)Γ΄ Πολιτικής Οικονομίας. ε)Δ΄ Πολιτικής Οικονομίας. στ)Στατιστικής. ζ)Μαθηματικών Οικονομικής Αναλύσεως. η)Ε΄ Πολιτικής Οικονομίας. 2.Ομοίως από της ενάρξεως ισχύος του παρόντος το παρά τη αυτή Σχολή υφιστάμενον, βάσει του άρθρ. 283 του Νόμ. 5343/1932, ως ετροποποιήθη υπό του Β.Δ. της 15ης Σεπτεμβρίου - 9ης Οκτωβρίου 1953 (ΦΕΚ 281-Α΄) Σπουδαστήριον Οικονομικών Επιστημών μετά των παρ’ αυτώ προβλεπομένων θέσεων πάσης φύσεως προσωπικού υπάγεται εις την Σχολήν Οικονομικών Επιστημών.  3.Οι καθηγηταί οι κατέχοντες κατά την έναρξιν ισχύος του παρόντος τας εν παρ. 1 του παρόντος άρθρου τακτικάς έδρας της Νομικής Σχολής θεωρούνται ως κατέχοντες αυτοδικαίως τας αυτάς έδρας της Σχολής Οικονομικών Επιστημών εις την οποίαν υπάγονται αι έδραι αυταί. Άρθρ.3.Μέχρις εκλογής Κοσμήτορος και Συγκλητικών εις την περί ου το άρθρ. 1 Σχολήν, καθήκοντα Κοσμήτορος και Συγκλητικών ασκούνται υπό των αρχαιοτέρων κατά σειράν τακτικών Καθηγητών, τούτων δε κωλυομένων υπό των αμέσως επομένων  Άρθρ.4.-1.Τα μέχρι της ισχύος του παρόντος εγκριθέντα προγράμματα σπουδών του Οικονομικού Τμήματος της Νομικής Σχολής του Πανεπιστημίου Αθηνών εξακολουθούν να ισχύουν εις την δια του άρθρ. 1 του παρόντος προβλεπομένην αυτοτελήν Σχολήν Οικονομικών Επιστημών.  (Αντί για τη σελ. 200,21 (α) Σελ.200,21 (β) Τεύχος ΙΑ-4-3 Σελ. 51 Τμήμα Οικον.Επιστημών-Τμήμα Πολ.Επιστήμης και Δημ.Διοίκησης 31.Β.ζ-(β-γ).1 2.Αι μέχρι της ενάρξεως ισχύος του παρόντος εγκριθείσαι αναθέσεις εντολών διδασκαλίας μαθημάτων εξακολουθούν ισχύουσαι μέχρι της καθ’ οιονδήποτε τρόπον λήξεώς των. 3.Οι κατά την έναρξιν ισχύος του παρόντος Π.Δ/τος φοιτώντες εις το Οικονομικόν Τμήμα της Νομικής Σχολής του Πανεπιστημίου Αθηνών θεωρούνται αυτοδικαίως φοιτηταί της Σχολής Οικονομικών Επιστημών του αυτού ιδρύματος.  4.Αι περί φοιτήσεως εγγραφών, μετεγγραφών ανανεώσεως εγγραφών των φοιτητών, τμηματικών και πτυχιακών εξετάσεων, χορηγήσεις πτυχίων και λοιπών θεμάτων διατάξεις του Πανεπιστημίου Αθηνών εφαρμόζονται και εις την υπό του άρθρ. 1 του παρόντος προβλεπομένην Σχολήν Οικονομικών Επιστημών.  